钦定古今图书集成/理学汇编/学行典/第240卷 > 黄孝则
## 钦定古今图书集成/理学汇编/学行典/第240卷 > 黄孝则

按《歙县志》：“黄孝则，字诚夫。宋末，李铨为徽州招讨使，
孝则素与厚善，欲辟从事，不起。元兵至城，铨遁急以
幼女为托，抚训既成，嫁如己女。监郡马思忍总兵来
讨，孝则酾酒劳军，力言玉石俱焚，兵家所忌，遂留军
中，擒其渠魁而返。因使招谕馀党，贼知其名德，皆罗
拜，遂投戈感泣，率党携妻子来降。监郡以功议授巡”
检，辞不受。